**Олы Мишә авыл җирлегенең 2018 елга эшләнгән эшләргә отчеты**

 Һәрбер авылның үсеш тарихы, данлыклы кешеләре бар. Авыллар гөрләп яшәсә, милләт, халык яши, шуның өчен авылларны төзекләндерү – бүгенге көннең иң мөһим юнәлешләренең берсе.

 Олы Мишә авыл җирлеге территориясенә дүрт авыл: Олы Мишә, Түбән Саурыш, Җәнәй, Олы Саурыш авыллары керә, барлыгы 230 хуҗалык, 655 кеше яши.

|  |  |  |  |
| --- | --- | --- | --- |
| № |  Авыллар  | Хуҗалык | Халык саны |
| 1 | Олы Мишә | 106 | 337 |
| 2 | Олы Саурыш | 45 | 87 |
| 3 | Түбән Саурыш | 65 | 188 |
| 4 | Җәнәй | 14 | 43 |

 Җирлектә яшәүче халыкның 335е хатын-кызлар, ирләр 320 тәшкил итә. 30 студент, республикабызның югары һәм урта махсус уку йортларында укыйлар, ә 2 егетебез: Борханетдинов Ришат белән Валиев Рәмис Россия хәрби көчләре сафларында хезмәт итә. Мухаметов Айназ, Хакимов Илүс 2018 нче елда исән-сау хезмәт итеп кайттылар.

|  |  |  |  |
| --- | --- | --- | --- |
| Мәктәпкәчә яшьтәге балалар саны  | Барлык эшче кеше | Пенсионерлар | Шәхси оешмаларда |
| 43 | 333 | 176 | 35 |

 Хәзерге заманда демография иң четерекле мәсьәләгә әверелде. Халык саны бигрәк тә, авылларда күзгә күренеп кими. Безнең җирлектә 2017 нче елда 3 бала туды, 7 кеше үлде; 2018 нче елда 7 кеше үлде, 9 бала туды.

 Олы Мишә авыл җирлегенең бюджеты керем һәм чыгым ягыннан 1 млн. 748,200 сум тәшкил итә.

|  |  |  |  |  |
| --- | --- | --- | --- | --- |
| № | Налог | План | Үтәлеш | % |
| 1 | Җир налогы | 198000 | 262700 | 132 |
| 2 | Милек налогы | 55000 | 80300 | 146 |
| 3 | Подаходный налог | 100000 | 84700 | 85 |
| 4 | Үзара салым | 250500 | 236000 | 94 |
| 5 | Барлыгы | 603500 | 663700 | 110 |

 Калган 1 млн. 126200 сумын дотация һәм субвенция акчалары тәшкил итә. Бюджетның күп өлеше хезмәт хакы, электр энергиясе өчен тотыла.

 2017 елның 19 ноябрендә узган референдумда, 501 кешенең 472се тавыш бирүдә катнашты (94%). 31 кеше бездә пропискада булып, безнең җирлектә яшәмәүчеләр, 87% үзара салым акчасын 500 сум җыюга ризалык биреп тавыш бирде. Референдум үткән дип саналды.

 Олы Мишә авыл җирлегендә, биш елга, халыктан 847,200 сум акча җыелып, дәүләттән 3 млн. 388мең 800 сум кайтып, авыл эчендәге эшләрне эшләү өчен 4 млн. 236 мең сум авыл кешеләренең тормыш шартларын яхшырту өчен тотылды. Акчаларның күп өлешен авыл эчендәге юлларны салу өчен кулландык. Үзара салым акчаларын җыеп, эшләрен башкару, авыл кешеләре белән мөнәсәбәтләрне күпкә якынайтты. Авыл җирлегендә үткәрелүче җыеннарда, булган акчаларны нинди максатларда тоту һәм ничә сумнан җыю буенча сүз алып бардык һәм салынган юлларны авыл кешеләре белән саклау турында сөйләштек.

 2018 елда 501 кешедән 250,500 сум җыйнарга тиеш булып, 236000 сум акча җыйналды, 94%. Республикадан 944000 сум субсидия кайтты. Шулай итеп, җирлектәге эшләрне башкару өчен 1 млн. 180 мең сум финанс булдырылды.

|  |  |  |  |  |  |
| --- | --- | --- | --- | --- | --- |
|  Сайлаучы | Үзара салым суммасы | Җыелган сумма | Дәүләттән  | Барлыгы | Үтәлеш% |
|  501 |  500 | 236000 | 944000 | 1180000 | 94 |

|  |  |  |  |  |  |
| --- | --- | --- | --- | --- | --- |
| № |  Авыллар  | Халык саны | Җыелган сумма | Дәүләттән  | Барлыгы |
| 1 | Олы Мишә | 240 | 120000 | 480000 | 600000 |
| 2 | Олы Саурыш | 69 | 34500 | 138000 | 172500 |
| 3 | Түбән Саурыш | 135 | 67500 | 270000 | 337500 |
| 4 | Җәнәй | 28 | 14000 | 56000 | 70000 |

 Олы Мишә авылында урамнарга бер кат таш җәелеп бетте.

|  |  |  |  |
| --- | --- | --- | --- |
|  Авыллар  | Урам | Сумма | Тонна  |
| Олы Мишә | Мәктәп | 482000 | 270 |
| Олы Саурыш | Г.Хабибуллин | 132500 | 63 |
| Түбән Саурыш | Г.Мотыйгуллин | 207500 | 167 |

 Таблицадан күренгәнчә, акчаларның күп өлешен авыл эчендәге юлларны төзекләндерүгә кулландык. 2018 елда, 3 авылда, 822 мең сумга 900 метр юл салынды. Юллар конкурска куеп, сыйфатлы итеп башкарылды, урамнарның күп өлешенә вак таш түшәлде.

 Олы Саурыш авылы урамнарын гына эшләп бетереп булмаячак, чөнки урамнар озын, ә халкы аз, бер елга 100 метр юл эшлибез. Бу хисаптан 13 ел юл салырга кирәк. Авыл кешеләре республика программасына өмет итә.

 Олы Мишә һәм Түбән Саурыш авылларында 140 мең сумга пожарный гидрантлар куйдык. Алдагы елларда да пожарный гидрантларны куюны дәвам итәчәкбез.

 Җәнәй авылына, булган барлык суммага 55000, су кертү өчен торбалар алып куйдык. 2019 елда да, булган сумманы торбалар алу өчен тотачакбыз.

 Пожарный машинасына 38000 сумга двигатель һәм аккумулятор алып куйдык.

 Түбән Саурыш авылында Мишә елгасы аркылы салынган күперне ремонтлау өчен 30 мең сум куйдык, эшен алдагы елда башкарган идек.

 Дүрт авылның юлларын кардан чистарту, чүп үләннәрен чабу, свалканы эттереп тору, урам утларын тәртиптә тоту өчен акча куелды.

 2018 елда карарга кертелгән эшләр эшләнеп, акчалар тотылып бетте.

 Башкарылган эшләрдән күренгәнчә, үзара салым акчасы булу, авылда яшәүчеләрнең көнкүреш шартларын сизелерлек яхшырта.

 Авыл кешеләре үз шәхси хуҗалыкларында терлек асрап, тулы авыл тормышы белән яшиләр. Җирлектәге халык төрле оешмаларда эшли, шуларның 56 сы “Теләче Агро” оешмасында хезмәт күрсәтә.

 Шәхси хуҗалыкларның терлек баш санын саклап калу максатыннан, 2018 елның январь аеннан эш башланып китте. Районыбыз башлыгы Илдус Фатихович тәкъдиме белән секретарь, бухгалтер һәм үзем катнашында һәр хуҗалыкка кереп, дәүләт тарафыннан бирелә торган субсидия акчалары турында аңлату эшләре алып бардык. Авыл кешесенә безнең халык белән бердәм булып, аңлашып эшләүнең файдасы булды.

|  |  |  |  |  |  |
| --- | --- | --- | --- | --- | --- |
|  | Мөгезлеэретерлек | Сыер саны | Сарык | Атлар | Умарта |
| 2017 | 362 | 156 | 600 | 21 | 80 |
| 2018 | 396 | 189 | 544 | 20 | 83 |
|  | +34 | +33 | -56 | -1 | +3 |

 Авыл җирлегендә 15 хуҗалык 2 баш, 18 хуҗалык 3 баш, 14 хуҗалык 4 баш, 1хуҗалык 5 баш сыер, 3 хуҗалык 6 баш сыер асырый. Сөт бәяләренең кимүенә карамастан, сыерларның баш саннарын саклап калу гына түгел, арттыруга ирештек. Ике ел эчендә хуҗалыкларда сыерларның саны 47 башка артты.

 Район программасы белән 19 аппарат алдылар 337 мең сумлык, 10 хуҗалык аппарат алу өчен документлар тапшырды. 4 авылда халыктан сөтне Гиниятуллин Ленар , Мухаметшин Самат, Шайдуллин Рәмзил җыялар. Сөт җыючылар сөткә акчаларны вакытында бирәләр. Хуҗалыктан җыелган сөт Гиниятуллин Ленарларда холодильникта суытыла һәм шуннан алып китәләр.

 2018 елда дәүләткә 612360 литр сөт тапшырылды. Бер сыерга, 2018 елда 9 литр сөт сатылган. Шәхси хуҗалык бер сыерга саткан сөттән 55 мең 080 сум табыш алынган.

Мәсәлән:

|  |  |  |  |  |
| --- | --- | --- | --- | --- |
| № |  Хуҗалык | Сыер саны | Сатылган сөт литры | Табыш суммасы  |
| 1 | Габидуллин Ирек | 5 | 16425 | 279225 |
| 2 | Закиев Ильфат | 6 | 19710 | 335070 |
| 3 | Җамалетдинов Фиргать | 6 | 21900 | 372300 |

 Дәүләттән бирелә торган субсидияләр терлек асрауга зур йогынты ясый, авыл кешеләре моңа бик рәхмәтле.

|  |  |  |  |  |  |
| --- | --- | --- | --- | --- | --- |
| № |  | башсаны  | сумма | башсаны | сумма |
|  |  | 2017 | 2017 | 2018 | 2018 |
| 1 | Сыер | 156 | 468000 | 185 | 640000 |
| 2 | Кәҗә | 24 | 24000 | 16 | 8000 |
| 3 | Атлар | 21 | 63000 | 12 | 36000 |
| 4 | Мини-ферма төзү | 2 лпх | 240000 | - | - |
| 5 | Таналар | 0 | 0 | 0 | 0 |
| 6 | Кош-кортлар | 13 лпх | 52450 | 32лпх | 92495 |
| 7 | Ветеринарларның хезмәте өчен  | 29лпх | 23100 | 73лпх | 52200 |
|  | Барлыгы |  | 870550 |  | 828695 |

 Безнең җирлектә 4 КФХ исәптә тора, эле берсе башлангыч Баширов Айнур исемендә, ә Гасимов Җәүдәт белән Гиниятуллина Айсинә крестьян фермер хуҗалыклары инде зур күрсәткечләргә ирешеп, матур гына эшләп киләләр.

|  |  |  |  |  |  |  |  |
| --- | --- | --- | --- | --- | --- | --- | --- |
|  КФХ | **КРС** | **Сыер саны** | **Җитеште-релгән сөт (ц)** | **Сатылган сөт (ц)**  | **Җитештерелгән ит (ц)** | **Сатылган ит (ц)** | **Табыш** **суммасы**  |
|  | **2017** | **2018** | **2017** | **2018** | **2017** | **2018** | **2017** | **2018** | **2017** | **2018** | **2017** | **2018** | **2017** | **2018** |
| Гиниятул-лина Айсинә | **55** | **80** | **24** | **24** | **1772**  | **1775** | **1751** | **1702** | **88** | **104** | **30** | **-** | **2млн938****мең** | **2млн.985 мең** |

Гиниятуллиннар дәүләттән бирелгән 504264 сум субсидия акчасына печән склады төзеп куйдылар.

|  |  |  |  |  |
| --- | --- | --- | --- | --- |
|  КФХ | Сарык саны | Җитеште-релгән ит (ц) | Сатылган ит (ц) | Табыш суммасы  |
|  | 2017 | 2018 | 2017 | 2018 | 2017 | 2018 | 2017 | 2018 |
| Гасимов Җәүдәт | 347 | 330 | 79 | 68 | 64 | 91 | 1млн.94 мең | 1 млн. 227 мең |

 Җәнәй авылында гомер итүче Баширов Дамир яшелчә үстерү буенча җирләр алып, бизнес план эшләп 1млн.500мең сум грант отты, һәм эшен башлап җибәрде. Уңышлы гына эшләп китәр дип уйлыйбыз.

 Авылдагы техникалар санына килгәндә, таблицадан күренгәнчә халык өчен кирәкле барлык төр техникалар да бар. Печән чабу, әйләндерү, җыю, түбәгә урнаштыру эшләре дә күбесенчә техника ярдәме белән эшләнә.

|  |  |  |  |  |  |
| --- | --- | --- | --- | --- | --- |
| трактор | автомобиль | грузовой | Печән чапкыч | Печән җыйгыч | комбайн |
| 57 | 82 | 8 | 22 | 6 | 2 |

 Шәхси хуҗалыктагы тракторларга һәм арбаларга график нигезендә техник карау үткәрелә һәм аларның төзеклеген гостехнадзор белән тикшерәбез, техникаларның хәзерлеге уңай яктан бәяләнә.

 Хуҗалыклар 575 га пай җирләрен үзләре эшкәртеп, чәчәләр, шуның 320 гектарында күпъеллык үлән җирләре үз хуҗалыкларына печән туплыйлар, артып калганын саталар. 255 гектарында бөртекле культуралар игәләр. Җирләре дөрес файдаланыла, эшкәртелми калган җирләр юк.

 Авыл җирлегендә машиналар ремонты белән шөгыльләнүче ике, пластик тәрәзәләр ясаучы, калай бөгү станоклары булган бер, тәрәзә наличниклары ясаучы бер, товар ташу техникалар алып кайтып сату белән шөгылләнүче бер эшмәкәр эшли. Алар халыкка кирәк булганда һәрвакыт булышалар.

 Авыл халкының тормыш-көнкүреш шартларын яхшырту максатыннан төрле дәүләт программалары эшләп килә. Районыбыз башлыгы Илдус Фатихович ярдәме белән без дә шул программаларда катнашып киләбез.

 Олы Мишә мәдәният йортына 2017 нче елда 2 млн.315 сумлык эш башкарылса, 2018 нче елда бу эш дәвам итеп 4 млн. 550 сум эш башкарылды. Мәдәният йорты бик матур булды. Авыл кешеләре исеменннән Илдус Фатихович, Сезгә, бу эшләрне башкарган оешма җитәкчесе Хәмит Габдулхаевичка зур рәхмәт.

 Олы Мишә плотинасы алдына пожарный гидрант куелган иде. 2018 нче елда, пожарный машинасы белән су алу өчен дәүләт программасына кереп 225000 сумга 210 метр озынлыкта вак таштан юл салынды.

 Эйе, авыл җирлеге җанлы, тулы тормыш белән яши, алда әйтеп үткәннәрем шуның ачык мисалы. Алга таба да халык белән бергәләп эшләргә һәм яшәргә язсын.

 Авыл халкы белән бергә эшләү-җирле үзидарә эшчәнлегенең төп юнәлешләренең берсе. 2018 нче елда җирле үзидарәгә төрле мәсьәләләр буенча гражданнардан телдән һәм язмача рәвештә 440 мөрәҗәгать керде.

 Җирле үзидарә тарафыннан 178 кешегә шәхси йорт, җир участокларын шәхси милек итеп документлаштыруга, авыл хуҗалыгы кредитлары алу өчен һәм башка төрле белешмәләр бирелде.

 Авыл җирлеге кабул иткән карарлар, төрле мәдәни- әдәби чаралар, яңалыклар Олы Мишә авыл җирлеге сайтына куеп барыла.

 Бөек Җиңүнең 73 еллыгын мәктәп, китапханә, мәдәният йорты белән берлектә зурлап билгеләп үттек.

 Авылыбызның өлкән кешесе, тыл ветераны Башарова Миннегаләм апаның 90 яшьлек юбилеен билгеләп үттек. Аны котларга авыл җирлеге, район социаль яклау бүлеге җитәкчеләре килде.

 Илдус Фатихович ярдәме белән тыл ветераны Самигуллина Мәймүнә апа йортына матур итеп капиталь ремонт эшләре алып барабыз.

 Казан шәһәрендә үткәрелә торган авыл хуҗалыгы ярминкәләренә график нигезендә катнашабыз.

 Безнең авыл җирлегендә 3 авылга 4 кибет хезмәт күрсәтә. Халыкка кирәкле көндәлек товарлар килеп тора, авыл халкы кибетләрнең эшләреннән канәгать.

 Авыл җирлегендә 3 мәчет эшләп килә. Мәчетләрнең документлары тәртипкә китереп бетерелде. Олы Саурыш, Түбән Саурыш мәчетләре газ, Олы Мишә авылы мәчете электр белән җылытыла.

 Түбән Саурыш авылында да мәчет бик матур итеп ремонтланды. Тышкы яктан сайдинг белән җылытылып эшләнде. 2018 нче елда мәчетнең манарасы сайдинг белән тышланды.

 Безнең җирлектә ифтар ашлары үткәрү гадәткә керде. Олы Мишә һәм Түбән Саурыш авылларында авыл халкын җыеп ифтар ашлары уздырылды. Халык бу чараларга теләп катнаша.

 Олы Мишә, Түбән Саурыш авылларында хоккей мәйданчыклары эшли. Аларның икесендә дә, вакытында боз катырыла. Физкультура дәресләрендә укучылар шунда шөгыльләнә. Кичен авыл яшьләре, командага тупланып, хоккей уйныйлар.

 2019 ел 08 январендә Наил Хамидуллин призына үткән татарча көрәш ярышында быел да Олы Мишә көрәшчеләре 1 нче урынны алдылар. 12 ел дәвамында күчмә кубок Олы Мишә командасында кала, көрәшчеләребезгә молодцы дип кенә әйтәсе кала.

 Быел безнең Сабантуй бәйрәме табигатьнең иң матур урынына урнашкан Җәнәй авылында үткәрелде. Олы Мишә авылы сабантуен да, Түбән Саурыш авылыныкын да Җәнәй болынында үткәрергә дигән фикерне тәкъдим итәбез.

 Шулай ук, Җәнәй авылында авылдашлар җыены үткәрү дә матур традицияләрнең берсенә әйләнеп бара. Бәйрәмне үткәрү өчен шушы авылда гомер кичерүче Дамир Бәширов, аның туганнары, дуслары күп көч куя.

 4 авылга 5 зират бар. Аларны өмәләр ясап, язын һәм көзен ауган агачларын кисеп, чистартабыз, тәртипкә китерәбез.

 Авыллардагы иске йортларны сүттерүгә зур игътибар бирәбез. Алар урынына яңа йортлар салына. 2018 елда безнең җирлектә торак тапшыру 142 кв.м. исәпләнә. Авыл халкы тырыша: йортларын, каралты-кураларын, коймаларын яңарта. Иске йорт, каралты-кураларны сүткәннән соң, чүпләрне каядыр урнаштыру проблемасы туа. Һәрбер авылда икешәр-өчәр чүп түгә торган урын бар иде, ул җирләр чистартылып, агачлар утыртылды. Хәзер дүрт авылга бер чүп түгү урыны билгеләнде. Авыл кешеләре контейнерларга сыймаган чүпләрне, рөхсәт алып, шул урынга илтеп түгәләр. Бу чүпләр 4 авылга бик күп җыела, без аларны җыештырып, өеп, тәртипләп торабыз һәм көз көне, рөхсәт сорап, яндырабыз. Җирлектә яшәүчеләрнең сәламәтлегенә, экологик иминлеккә эчә торган суның сыйфаты хәлиткеч тәэсир ясый. Суның сыйфаты Саба районы “Роспотребнадзорның” район бүлеге хезмәте тарафыннан һәрдаим тикшерелә. 2018 елда да су анализлары алынды, ул куелган таләпләргә җавап бирә.

 Авылларда су башняларын һәм су трассаларын үз көчебез белән ремонт-лыйбыз, ә алар бик нык искергән, шуның өчен аларны ремонтлап, су белән тәэмин итеп тору көннән-көн кыенлаша, ләкин моңа кадәр су белән өзеклек булганы булмады.

 Гражданнарыбызның куркынычсызлыгын тәэмин итү авыл җирлегенең һәм хокук саклау органнары эшчәнлегенең мөһим юнәлешләреннән берсе санала.

 Җәмгыятебездә тәртип булсын дисәк, беренче чиратта, һәркем үзе закон таләпләрен төгәл үтәргә, үз әйләнәсендә кул астында булган кешеләрне тәртипкә чакырырга бурычлы. Илебезгә үтеп кергән террорчылыкны булдырмау да үзебезнең уяу булудан тора. Авылыбызда күренгән чит кешеләр, ят машиналар шик тудырганда, боларны кичекмәстән авыл җирлегенә яки полиция идарәсенә хәбәр итүегез сорала.

 Халык һәм халык хуҗалыгы объектларының янгын куркынычсызлыгын тәэмин итү зур әһәмияткә ия. Авыл эчендәге юлларны һәрвакыт кардан арындырып тору безгә йөкләнгән. Бу исә янгын куркынычсызлыгын тәэмин итү өчен кирәк чараларның берсе.

 Хәзерге вакытта ЗИЛ-130 машинасы төзек хәлдә су белән тора. Пожарный машинасының двигателен алмаштырдык, яңа 190лы аккумулятор алып куйдык. Яруллин Самат пожарный машинасының төзеклеген һәм җылыткычларын карап тора. Зарплата гына түли алмыйбыз.

 2018 нчы елның 18 ноябрендә үзара салым буенча референдум үткәрдек. Һәр сайлау яшендәге кеше 98,6% катнашты, шунын 92,5% 500 сум җыюга ризалык бирде. Бүгенгесе көнгә узара салым акчасын 220000 сум җыйдык 86%. Безне аңлап, узара салым акчасын вакытында түләгән авылдашларга бик зур рәхмәт. Сезнең ярдәм белән узара салым акчаларын 100 % җыеп тапшырырга тырышырбыз дип ышанасы килә. 2018 нчы елда эшләнгән эшләребез аз түгел, алга таба эшлисе эшләребез дә шактый.

 2019 елга планлаштырылган эшләр:

1. Урамнарга вак таш белән юл салуны дәвам итү.
2. Элеккеге пожарный зданиясен ремонтлап 2019 нчы елда пожарный машинасын шул зданиягә урнаштыру.
3. Үзара салым акчаларын вакытында җыйнап, эшләрне ел ахырына кадәр эшләп бетерергә.

 Алдан эйтелеп үтелгән эшләрне сезнең белән бергә, бердәм булганда гына эшләп була. Илләребезгә, гаиләләребезгә тынычлык, саулык-сәламәтлек бирсен. “Бердәм-тау күчерә” ди халык мәкалендә.

 Игътибарыгыз өчен бик зур рәхмәт!